毛泽东诗词 (校对)
======================
毛泽东#五古
挽易咏畦

一九一五年

去去思君深，思君君不来；
愁杀芳年友，悲叹有余哀。
衡阳雁声彻，湘滨春溜回；
感物念所欢，踯躅南城隈。
城隈草萋萋，涔泪侵双题；
采采余孤景，日落衡云西。
方期沆鏷游，零落匪所思；
永诀从今始，午夜惊鸣鸡。
鸣鸡一声唱，汗漫东皋上；
冉冉望君来，握手珠眶涨。
关山蹇骥足，飞飚拂灵帐；
我怀郁如焚，放歌倚列嶂。
列嶂清且?，愿言试长剑。
东海有岛夷，北山尽仇怨，
荡涤谁氏子，安得辞浮贱!
子期竟早亡，牙琴从此绝，
琴绝最伤情，朱华春不荣。
后来有千日，谁与共平生!
望灵荐杯酒，惨淡看铭旌，
惆惆中何寄，江天水一泓。

------------------------
毛泽东#七古
送纵宇一郎东行

一九一八年

云开衡岳积阴止，天马凤凰春树里。
年少峥嵘屈贾才，山川奇气曾钟此。
君行吾为发浩歌，鲲鹏击浪从兹始。
洞庭湘水涨连天，艟艨巨舰直东指。
无端散出一天愁，幸被东风吹万里。
丈夫何事足萦怀，要将宇宙看薒米。
沧海横流安足虑，世事纷纭何足理。
管却自家身与心，胸中日月常新美。
名世于今五百年，诸公碌碌皆余子。
东瀛濯剑有书还，我返自崖君去矣。

------------------------
毛泽东#四言诗
祭母文

一九一九年十月八日

呜呼吾母，遽然而死。寿五十三，生有七子。
七子余三，即东民覃。其他不育，二女二男。
育吾兄弟，艰辛备历。摧折作磨，因此遘疾。
中间万万，皆伤心史。不忍卒书，待徐温吐。
今则欲言，只有两端：一则盛德，一则恨偏。
吾母高风，首推搏爱。远近亲疏，一皆覆载。
恺恻慈祥，感动庶汇。爱力所及，原本真诚。
不作诳言，不存欺心。整饬恩性，一丝不诡。
手泽所经，皆有条理。头脑精密，劈理分情。
事无遗算，物无遁形。洁净之风，传遍戚里。
不染一尘，身心表里。五德荦荦，乃其大端。
合其人格，如在上焉。恨偏所在，三纲之末。
有志未伸，有求不获。精神痛苦。以此为卓。
天乎人欤，倾地一角。次则儿辈，育之成行。
如果未熟，介在青黄。病时揽手，酸心结肠。
但呼儿辈，各务为良。又次所怀，好亲至爱。
或属素恩，或多劳瘁。大小亲疏，均待报赉。
总兹所述，盛德所辉。必秉悃忧，则效不违。
致于所恨，必补遗缺。念兹在兹，此心不越。
养育深恩，春晖朝霭。报之何时，精禽大海。
呜呼吾母，母终未死。躯壳虽隳，灵则万古。
有生一日，皆报恩时。有生一日，皆伴亲时。
今也言长，时则苦短。惟挈大端，置其粗浅。
此时家奠，尽此一觞。后有言陈，与日俱长。
尚享!

------------------------
毛泽东#虞美人

一九二三年

堆来枕上愁何状，江海翻波浪。夜长天色怎难明，无奈披衣起坐薄寒中。
晓来百念皆灰烬，倦极身无凭。一勾残月向西流，对此不抛眼睛也无由。

------------------------
毛泽东#贺新郎

一九二三年

挥手从兹去。更那堪凄然相向，苦情重诉。眼角眉梢都似恨，热泪欲零还住。
知误会前番书语。过眼滔滔云共雾，算人间知己吾和汝。人有病，天知否?
今朝霜重东门路，照横塘半天残月，凄清如许。汽笛一声肠已断，从此天涯孤
旅。凭割断愁丝恨缕。要似昆伦崩绝壁，又恰象台风扫寰宇。重比翼，和云翥。

------------------------
毛泽东#沁园春
长沙

一九二五年

独立寒秋，湘江北去，橘子洲头。看万山红遍，层林尽染；漫江碧透，百舸争
流。鹰击长空，鱼翔浅底，万类霜天竞自由。怅廖郭，问苍茫大地，谁主沉浮?
携来百侣曾游。忆往昔峥嵘岁月稠。恰同学少年，风华正茂；书生意气，挥斥
方遒。指点江山，激扬文字，粪土当年万户侯。曾记否。到中流击水，浪遏飞舟?

------------------------
毛泽东#菩萨蛮
黄鹤楼

一九二七年春

茫茫九派流中国，沉沉一线穿南北。烟雨莽苍苍，龟蛇锁大江。
黄鹤知何去?剩有游人处。把酒酹滔滔，心潮逐浪高!

------------------------
毛泽东#西江月
秋收起义

一九二七年

军叫工农革命，旗号镰刀斧头。匡庐一带不停留，要向潇湘直进。
地主重重压迫，农民个个同仇。秋收时节暮云愁。霹雳一声暴动。

------------------------
毛泽东#西江月
井冈山

一九二八年秋

山下旌旗在望，山头鼓角相闻。敌军围困万千重，我自岿然不动。
早已森严壁垒，更加众志成城。黄洋界上炮声隆，报道敌军宵遁。

------------------------
毛泽东#清平乐
蒋桂战争

一九二九年秋

风云突变，军阀重开战。洒向人间都是怨，一枕黄粱再现。
红旗跃过汀江，直下龙岩上杭。收拾金瓯一片，分田分地真忙。

------------------------
毛泽东#采桑子
重阳

一九二九年十月

人生易老天难老，岁岁重阳。今又重阳，战地黄花分外香。
一年一度秋风劲，不似春光。胜似春光，寥廓江天万里霜。

------------------------
毛泽东#如梦令
元旦

一九三０年一月

宁化、清流、归化，路隘林深苔滑。今日向何方，直指武夷山下。山下山下，
风展红旗如画。

------------------------
毛泽东#减字木兰花
广昌路上

一九三０年二月

漫天皆白，雪里行军情更迫。头上高山，风卷红旗过大关。
此行何去?赣江风雪迷漫处。命令昨颁，十万工农下吉安。

------------------------
毛泽东#蝶恋花
从汀州向长沙

一九三０年七月

六月天兵征腐恶，万丈长缨要把鲲鹏缚。赣水那边红一角，偏师借重黄公略。
百万工农齐踊跃，席卷江西直捣湘和鄂。国际悲歌歌一曲，狂飙为我从天落。

------------------------
毛泽东#渔家傲
反第一大"围剿"

一九三一年春

万木霜天红烂漫，天兵怒气冲霄汉。雾满龙冈千嶂暗，齐声唤，前头捉了张辉瓒。
二十万军重入赣，风烟滚滚来天半。唤起工农千百万，同心干，不周山下红旗乱。

------------------------
毛泽东#渔家傲
反第二次大"围剿"

一九三一年夏

白云山头云欲立，白云山下呼声急，枯木朽株齐努力。枪林逼，飞将军自重霄入。
七百里驱十五日，赣水苍茫闽山碧，横扫千军如卷席。有人泣，为营步步嗟何及!

------------------------
毛泽东#菩萨蛮
大柏地

一九三三年夏

赤橙黄绿青蓝紫，谁持彩练当空舞?雨后复斜阳，关山阵阵苍。
当年鏖战急，弹洞前村壁，装点此关山，今朝更好看。

------------------------
毛泽东#清平乐
会昌

一九三四年夏

东方欲晓，莫道君行早。踏遍青山人未老，风景这边独好。
会昌城外高峰，颠连直接东溟。战士指看南粤，更加郁郁葱葱。

------------------------
毛泽东#十六字令三首

一九三四年到一九三五年

山，快马加鞭未下鞍。惊回首，离天三尺三。
其二
山，倒海翻江卷巨澜。奔腾急，万马战犹酣。
其三
山，刺破青天锷未残。天欲堕，赖以拄其间。

------------------------
毛泽东#忆秦娥
娄山关

一九三五年二月

西风烈，长空雁叫霜晨月。霜晨月，马蹄声碎，喇叭声咽。
雄关漫道真如铁，而今迈步从头越。从头越，苍山如海，残阳如血。

------------------------
毛泽东#七律
长征

一九三五年十月

红军不怕远征难，万水千山只等闲。
五岭逶迤腾细浪，乌蒙磅礴走泥丸。
金沙水拍云崖暖，大渡桥横铁索寒。
更喜岷山千里雪，三军过后尽开颜。

------------------------
毛泽东#念奴娇
昆仑

一九三五年十月

横空出世，莽昆仑，阅尽人间春色。飞起玉龙三百万，搅得周天寒彻。夏日消
溶，江河横溢，人或为鱼鳖。千秋功罪，谁人曾与评说?
而今我谓昆仑：不要这高，不要这多雪。安得倚天抽宝剑，把汝裁为三截?一截
遗欧，一截赠美，一截还东国。太平世界，环球同此凉热。

------------------------
毛泽东#清平乐
六盘山

一九三年十月

天高云淡，望断南飞雁。不到长城非好汉，屈指行程二万。
六盘山上高峰，红旗漫卷西风。今日长缨在手，何时缚住苍龙?

------------------------
毛泽东#六言诗
给彭德怀同志

一九三五年十月

山高路远坑深，大军纵横驰奔。
谁敢横刀立马?唯我彭大将军!

------------------------
毛泽东#沁园春
雪

一九三六年二月

北国风光，千里冰封，万里雪飘。望长城内外，惟余莽莽；大河上下，顿失滔
滔。山舞银蛇，原驰蜡象，欲与天公试比高。须晴日，看红装素裹，分外妖娆。
江山如此多娇，引无数英雄竞折腰。惜秦皇汉武，略输文采；唐宗宋祖，稍逊
风骚。一代天骄，成吉思汗，只识弯弓射大雕。俱往矣，数风流人物，还看今朝。

------------------------
毛泽东#临江仙
给丁玲同志

一九三六年

壁上红旗飘落照，西风漫卷孤城。保安人物一时新。洞中开宴会，招待出牢人。
纤笔一枝谁与似?三千毛瑟精兵。阵图开向陇山东。昨天文小姐，今日武将军。

------------------------
毛泽东#四言诗
祭黄帝陵

一九三七年四月六日

赫赫始祖，吾华肇造；胄衍祀绵，岳峨河浩。
聪明睿智，光披遐荒；建此伟业，雄立东方。
世变沧桑，中更蹉跌；越数千年，强邻蔑德。
琉台不守，三韩为墟；辽海燕冀，汉奸何多。
以地事敌，敌欲岂足；人执笞绳，我为奴辱。
懿维我祖，命世之英；涿鹿奋战，区宇以宁。
岂其苗裔，不武如斯；泱泱大国，让其沦胥。
东等不才，剑屦俱奋；万里崎岖，为国效命。
频年苦斗，备历险夷；匈奴未灭，何以为家。
各党各界，团结坚固；不论军民，不分贫富。
民族阵线，救国良方；四万万众，坚决抵抗。
民主共和，改革内政；亿兆一心，战则必胜。
还我河山，卫我国权；此物此志，永矢勿谖；
经武整军，昭告列祖；实鉴临之，皇天后土。
尚享。

------------------------
毛泽东#四言诗
题《中国妇女》之出版

一九三九年

妇女解放，突起异军，两万万众，奋发为雄。
男女并驾，如日方东，以此制敌，何敌不倾。
到之之法，艰苦斗争，世无难事，有志竟成。
有妇人焉，如旱望云，此编之作，?看风行。

------------------------
毛泽东#五律
挽戴安澜将军

一九四二年

外侮需人御，将军赋采薇。
师称机械化，勇夺虎罴威。
浴血东瓜守，驱倭棠吉归。
沙场竟殒命，壮志也无违。

------------------------
毛泽东#七律
人民解放军占领南京

一九四九年四月

钟山风雨起苍黄，百万雄师过大江。
虎踞龙盘今胜昔，天翻地覆慨而慷。
宜将剩勇追穷寇，不可沽名学霸王。
天若有情天亦老，人间正道是沧桑。

------------------------
毛泽东#七律
和柳亚子先生

一九四九年四月二十九日

饮茶粤海未能忘，索句渝州叶正黄。
三十一年还旧国，落花时节读华章。
牢骚太盛防肠断，风物长宜放眼量。
莫道昆明池水浅，观鱼胜过富春江。

------------------------
毛泽东#浣溪沙
和柳亚子先生

一九五０年十月

一九五０年国庆观剧，柳亚子先生即席赋浣溪沙，因步其韵奉和。

长夜难明赤县天，百年魔怪舞翩跹，人民五亿不团圆。
一唱雄鸡天下白，万方乐奏有于阗，诗人兴会更无前。

------------------------
毛泽东#浣溪沙
和柳[亚子]先生

一九五０年十一月

颜鉫齐王各命前，多年矛盾廓无边，而今一扫纪新元。
最喜诗人高唱至，正和前线捷音联，妙香山上战旗妍。

------------------------
毛泽东#浪淘沙
北戴河

一九五四年夏

大雨落幽燕，白浪滔天，秦皇岛外打渔船。一片汪洋都不见，知向谁边?
往事越千年，魏武挥鞭，东临碣石有遗篇。萧瑟秋风今又是，换了人间。

------------------------
毛泽东#七律
和周世钊同志

一九五五年十月

春江浩荡暂徘徊，又踏层峰望眼开。
风起绿洲吹浪去，雨从青野上山来。
尊前谈笑人依旧，域外鸡虫事可哀。
莫叹韶华容易逝，卅年仍到赫曦台。

------------------------
毛泽东#水调歌头
游泳

一九五六年六月

才饮长沙水，又食武昌鱼。万里长江横渡，极目楚天舒。不管风吹浪打，胜似
闲庭信步，今日得宽余。子在川上曰：逝者如斯夫!
风樯动，龟蛇静，起宏图。一桥飞架南北，天堑变通途。更立西江石壁，截断
巫山云雨，高峡出平湖。神女应无恙，当惊世界殊。

------------------------
毛泽东#蝶恋花
答李淑一

一九五七年五月十一日

我失骄杨君失柳，杨柳轻矵直上重霄九。
问讯吴刚何所有，吴刚捧出桂花酒。
寂寞嫦娥舒广袖，万里长空且为忠魂舞。
忽报人间曾伏虎，泪飞顿作倾盆雨。

------------------------
毛泽东#七律二首
送瘟神

一九五八年七月一日

读六月三十日人民日报，余江县消灭了血吸虫。浮想联翩，夜不能寐。微风拂
煦，旭日临窗。遥望南天，欣然命笔。

绿水青山枉自多，华佗无奈小虫何!
千村薜荔人遗矢，万户萧疏鬼唱歌。
坐地日行八万里，巡天遥看一千河。
牛朗欲问瘟神事，一样悲欢逐逝波。
其二
春风杨柳万千条，六亿神州尽舜尧。
红雨随心翻作浪，青山着意化为桥。
天连五岭银锄落，地动三河铁臂摇。
借问瘟君欲何往，纸船明烛照天烧。

------------------------
毛泽东#七律
到韶山

一九五九年六月

一九五六年六月二十五日到韶山。离开这个地方已有三十二周年了。

别梦依稀咒逝川，故园三十二年前。
红旗卷起农奴戟，黑手高悬霸主鞭。
为有牺牲多壮志，敢教日月换新天。
喜看稻菽千重浪，遍地英雄下夕烟。

------------------------
毛泽东#七律
登庐山

一九五九年七月一日

一山飞峙大江边，跃上葱茏四百旋。
冷眼向洋看世界，热风吹雨洒江天。
云横九派浮黄鹤，浪下三吴起白烟。
陶令不知何处去，桃花源里可耕田?

------------------------
毛泽东#五律
三上北高峰

一九五九年十一月

三上北高峰，杭州一望空。
飞凤亭边树，桃花岭上风。
热来寻扇子，冷去对美人。
一片飘飘下，欢迎有晓莺。

------------------------
毛泽东#七绝
看山

一九五九年十一月

翻身跃入七人房，回首峰峦入莽苍。
四十八盘才走过，风驰又已到钱塘。

------------------------
毛泽东#七绝
为女民兵题照

一九六一年二月

飒爽英姿五尺枪，曙光初照演兵场。
中华儿女多奇志，不爱红装爱武装。

------------------------
毛泽东#七律
答友人

一九六一年

九嶷山上白云飞，帝子乘风下翠微。
班竹一枝千滴泪，红霞万朵百重衣。
洞庭波涌连天雪，长岛人歌动地诗。
我欲因之梦寥廓，芙蓉国里尽朝晖。

------------------------
毛泽东#七绝
为李进同志题所摄庐山仙人洞照

一九六一年九月九日

暮色苍茫看劲松，乱云飞渡仍从容。
天生一个仙人洞，无限风光在险峰。

------------------------
毛泽东#七律
和郭沫若同志

一九六一年十一月十七日

一从大地起风雷，便有精生白骨堆。
僧是愚氓犹可训，妖为鬼蜮必成灾。
金猴奋起千钧棒，玉宇澄清万里埃。
今日欢呼孙大圣，只缘妖雾又重来。

------------------------
毛泽东#卜算子
咏梅

一九六一年十二月

读陆游咏梅词，反其意而用之。

风雨送春归，飞雪迎春到。已是悬崖百丈冰，犹有花枝俏。
俏也不争春，只把春来报。待到山花烂漫时，她在丛中笑。

------------------------
毛泽东#七律
冬云

一九六二年十二月二十六日

雪压冬云白絮飞，万花纷谢一时稀。
高天滚滚寒流急，大地微微暖气吹。
独有英雄驱虎豹，更无豪杰怕熊罴。
梅花欢喜漫天雪，冻死苍蝇未足奇。

------------------------
毛泽东#满江红
和郭沫若同志

一九六三年一月九日

小小寰球，有几个苍蝇碰壁。嗡嗡叫，几声凄厉，几声抽泣。蚂蚁缘槐夸大国，
蚍蜉撼树谈何易。正西风落叶下长安，飞鸣镝。
多少事，从来急；天地转，光阴迫。一万年太久，只争朝夕。四海翻腾云水怒，
五洲震荡风雷激。要扫除一切害人虫，全无敌。

------------------------
毛泽东#杂言诗
八连颂

一九六三年八月一日

好八连，天下传。为什么?意志坚。
为人民，几十年。拒腐蚀，永不沾。
因此叫，好八连。解放军，要学习。
全军民，要自立。不怕压，不怕迫。
不怕刀，不怕戟。不怕鬼，不怕魅。
不怕帝，不怕贼。奇儿女，如松柏。
上参天，傲霜雪。纪律好，如坚壁。
军事好，如霹雳。政治好，称第一。
思想好，能分析。分析好，大有益。
益在哪?团结力。军民团结如一人，
试看天下谁能敌。

------------------------
毛泽东#七律
吊罗荣桓同志

一九六三年十二月

记得当年草上飞，红军队里每相违。
长征不是难堪日，战锦方为大问题。
斥饁每闻欺大鸟，昆鸡长笑老鹰非。
君今不幸离人世，国有疑难可问谁?

------------------------
毛泽东#贺新郎
读史

一九六四年春

人猿相揖别。只几个石头磨过，小儿时节。铜铁炉中翻火焰，为问何时猜得，
不过(是)几千寒热。人世难逢开口笑，上疆场彼此弯弓月。流遍了，郊原血。
一篇读罢头飞雪，但记得斑斑点点，几行陈迹。五帝三皇神圣事，骗了无涯过
客。有多少风流人物?禒盗跖庄?流誉后，更陈王奋起挥黄钺。歌未竟，东方白。

------------------------
毛泽东#水调歌头
重上井岗山

一九六五年五月

久有凌云志，重上井岗山。千里来寻故地，旧貌变新颜。到处莺歌燕舞，更有
潺潺流水，高路入云端。过了黄洋界，险处不须看。
风雷动，旌旗奋，是人寰。三十八年过去，弹指一挥间。可上九天揽月，可下
五洋捉鳖，谈笑凯歌还。世上无难事，只要肯登攀。

------------------------
毛泽东#念奴娇
井岗山

一九六五年五月

参天万木，千百里，飞上南天奇岳。故地重来何所见，多了楼台亭阁。五井碑
前，黄洋界上，车子飞如跃。江山如画，古代曾云海绿。
弹指三十八年，人间变了，似天渊翻覆。犹记当时烽火里，九死一生如昨。独
有豪情，天际悬明月，风雷磅礴。一声鸡唱，万怪烟消云落。

------------------------
毛泽东#念奴娇
鸟儿问答

一九六五年秋

鲲鹏展翅，九万里，翻动扶摇羊角。背负青天朝下看，都是人间城郭。炮火连
天，弹痕遍地，吓倒蓬间雀。怎么得了，哎呀我要飞跃。
借问君去何方，雀儿答道：有仙山琼阁。不见前年秋月朗，订了三家条约。还
有吃的，土豆烧熟了，再加牛肉。不须放屁，试看天地翻覆。

------------------------
毛泽东#七绝
豫章西望彩云间

一九七一年

豫章西望彩云间，九派长江九叠山。
高卧不须窥石境，秋风怒在侍臣颜。

------------------------
毛泽东#七律
读《封建论》呈郭老

一九七四年

劝君少骂秦始皇，焚书事业要商量。
祖龙魂死秦犹在，孔学名高实秕糠。
百代都行秦政法，"十批"不是好文章。
熟读唐人《封建论》，莫将子厚返文王。

------------------------
毛泽东#五言诗
井

一九０六年

天井四四方，
周围是高墙，
清清见卵石，
小鱼囿中央，
只喝井里水，
永远养不长。

------------------------
毛泽东#七绝
改西乡隆盛诗赠父亲

一九一０年秋

孩儿立志出乡关，学不成名誓不还。
埋骨何须桑梓地，人生无处不青山!

------------------------
毛泽东#五绝
郭老从韩退

一九七三年春

郭老从韩退，不及柳宗元。
名曰共产党，崇拜孔二先。

